અંબાલાલ મુલજીભાઇ પટેલ (એ.એમ. પટેલ) નો જન્મ ૭ નવેમ્બર ૧૯૦૮ ના રોજ વડોદરા (હાલ ગુજરાતમાં, ભારત) નજીક તરસાલીનામના ગામમાં થયો હતો. તેમના માતાપિતા, મુળજીભાઇ અને ઝવેરબા, વૈષ્ણવ પાટીદારો હતા. તેઓ મધ્ય ગુજરાતના ખેડા જિલ્લાના ભાદરણ નામના ગામમાં ઉછર્યા. એ.એમ.પટેલે તેમની અંદર અહિંસા, સહાનુભૂતિ, નિઃસ્વાર્થ ઉદારતા અને આધ્યાત્મિક તપશ્ચર્યાના મૂલ્યોની પ્રારંભિક શિક્ષા માટે તેમની માતાને શ્રેય આપ્યો હતો. એવું કહેવામાં આવે છે કે તે તેર વર્ષના હતા ત્યારે એક સંત દ્વારા તેમને આશીર્વાદ મળ્યો હતો કે તેઓ મુક્તિ પ્રાપ્ત કરશે. તેમણે ૧૯૨૪ માં હીરાબા નામની સ્થાનિક ગામની યુવતી સાથે લગ્ન કર્યા. તેમના બાળકો (૧૯૨૮ અને ૧૯૩૧ માં જન્મેલા) જન્મ પછીના કેટલાક મહિનાઓમાં જ મૃત્યુ પામ્યા હતા જેથી તેમના કોઈ બાળકો હયાત ન હતા. આ સમયગાળા દરમિયાન, તેઓ શ્રીમદ્ રાજચંદ્ર નામના જૈન સાધુના લખાણોથી પણ પ્રભાવિત થયા, જે ગૃહસ્થ, ધાર્મિક શિક્ષક અને મહાત્મા ગાંધીના આધ્યાત્મિક ગુરુ હતા. જેમના જ્ઞાને નવી ધાર્મિક ચળવળને પ્રેરણા આપી. તેમણે હંગામી બ્રહ્મચર્યનું પાલન]] કરવાનું શરૂ કર્યું અને બાદમાં આજીવન બ્રહ્મચર્યનું વ્રત અંગીકાર કર્યું. તેઓ વ્યવસાયે ઠેકેદાર હતા. તે મુંબઈ સ્થળાંતરીત થયા જ્યાં તેમણે પટેલ એન્ડ કું કંપનીના કોન્ટ્રાક્ટર તરીકે સફળતાપૂર્વક કામ કર્યું. કંપની મુંબઈ બંદરમાં ડ્રાય ડોક્સનું રખરખાવ અને સમારકામ કરતી હતી. 

જીવનચરિત્ર
પ્રારંભિક જીવન
લોકપ્રિય સંસ્કૃતિમાં
ચળવળનું વિસ્તરણ